10 dae van geskenke: Hier is die wenners van die Spar-geskenkbewyseMaroela Media, jou lekkerste bron van nuus, jou tuiskomsplek, jou heenkome, vier vanjaar ons 10de verjaarsdag! Om dié spesiale verjaarsdag te vier, het verskeie ondernemings en organisasies hand bygesit om ons lesers te bederf. Baie geluk aan Herman Thomson en Andrew Smit, albei van Pretoria, wat elkeen ŉ SPAR-geskenkbewys ter waarde van R5 000 wen! SPAR streef daarna om die beste gehalte produkte, vars vleis en gebakte goedere – wat selfs ouma se goedkeuring wegdra – elke dag teen die beste prys te verskaf. SPAR se ses verspreidingsentra, wat meer as 850 winkels bedien, bied die geleentheid om presies aan gemeenskappe te bied wat hulle nodig het – teen bekostigbare pryse. Jy is mos deel van ons SPAR-familie en familie verdien net die beste. Geskiedenis van SPAR Toe kruideniersware-kettingwinkels in die 1960’s in Suid-Afrika sy opwagting gemaak het, het ŉ groep van agt groothandelaars in 1963 die eksklusiewe reg bekom tot die SPAR-naam en -handelsmerk en 500 kleinhandelaars bedien. Mettertyd en ná talle samesmeltings en oornames, bedryf SPAR Groep Bpk tans ses verspreidingsentra en een Build It-verspreidingsentrum en verskaf goedere en dienste aan meer as 1 000 SPAR-winkels oor Suider-Afrika heen. SPAR se waardes en kultuur Daar is iets anders daaraan om by SPAR inkopies te doen en dit is omdat ons ŉ kultuur geskep het van omgee en om ŉ gemeenskap te bou sodat ons klante deurlopend hul inkopie-ervaring kan geniet in ŉ vriendelike, gesinsgeoriënteerde winkel. Niks beteken meer vir ons as ons gewaardeerde klante nie, en ons glo daarin om die tweede myl saam te loop om vir hulle net die beste te gee. Van die beste produkte tot gewillige en vriendelike personeel wat belangstel in ons klante se persoonlike behoeftes. SPAR se belofte In ons strewe om vir ons klante ŉ lekker en onvergeetlike inkopie-ervaring te gee, bied ons meer as 1 000 eksklusiewe SPAR-handelsmerkprodukte wat landswyd by ons winkels beskikbaar is. Ons gebruik slegs die beste en varsste bestanddele en verskaf gehalteprodukte teen mededingende pryse. Om seker te maak dat ons op die voorpunt bly van handelsmerkstandaarde, word ons produkte maandeliks deur ŉ onafhanklike laboratorium getoets. Omdat ons so seker is van die gehalte daarvan, bied ons aan klante ŉ “Double Your Money Back Quality Guarantee” op al ons SPAR-handelsmerkprodukte – insluitend vars produkte wat by ons aangekoop is. Ons doelwit is om aan klante uitstekende gehalte te bied van die hoogste standaard, met uitstekende en persoonlike diens in ŉ vriendelike gemeenskapsomgewing.